Un automobil integral electric (BEV – „Battery Electric Vehicle”, trad. „Automobil cu baterie electrică”) funcţionează exclusiv pe bază de electricitate. Astfel, nu are un motor cu combustie care alimentează automobilul. Electricitatea este depozitată într-o baterie. Capacitatea sa determină autonomia modelului electric sau, cu alte cuvinte, distanţa care poate fi parcursă cu o singură încărcare a bateriei.
Modele integral electrice sunt ideale pentru utilizatorii care îşi pot încărca automobilul la domiciliu sau la serviciu. În acelaşi timp, dezvoltarea infrastructurii publice de încărcare este o prioritate. Tot timpul apar staţii noi de încărcare în zonele urbane şi pe autostrăzi. Aceasta include, de asemenea, un număr mare de staţii de încărcare de mare putere pentru o încărcare ultra-rapidă în timpul călătoriei. În curând, călătoriile pe distanţe lungi vor deveni din ce în ce mai uşoare.